Rangsang Tuban (Hanacaraka)/Kaca 33


Alihaksara
/kaca 033/

meswari punapa dené  para ratu sami kinabekten ing sang pinanganten ;  sang prabu entyarsa ing galih ; ningali ingkang putra sang pinanganten ; kadugen ing karsa rempu galihipun ; 
putra namung satunggal ; putri dinama dama pikantuk kakung putraning ratu binaṭara ;  bagus tanpa cacad ; ḍasar wicaksana ; alus bebudenipun ;  ing galih ; kados age agea seleh keprabon ḍumateng sang pangéran ;  sang prabu lajĕng adumugekaken kasukan ; kaliyan ingkang para tamu ; 
gantos cinariyos ingkang wontĕn pepajangan ; sang panganten kakung kados amanggih retna sawukir ;  ḍasar ayu ; putrining nata ; ginaḍang binaḍé  raja ; 
sang pangéran sareh ing galih ; awit ingkang garwa mumpuni

ḍateng kasusilan ; sarta pinunjul ḍateng guna kasantikan ;  boten kewran ing agal lembut ; ḍasar lantip ing panggrahita ; mengku kasujanan ; 
sang pangéran angangkah angkah angempakaken tembung pamilut mans amanohara ; "ḍuli gusti ; retnaning pura ; ingkang abdi kamipurun anuwila ganda ;  punapa kalilan ; awawan sabda ;  sanadyan gusti kula ; boten sotah ningali ;  sok ugi namung karsa angandika kemawon ; dadosa pamurunging brangta manga rang ; 
sampun pinten laminipun ; anggen kula suwita wontĕn ing riki angentosi prentahing 

jv Basa Jawa (Javanese)
Rangsang Tuban